**Информация относно условията и реда за подаване на сигнали по реда на Закона за защита на лицата, подаващи сигнали или публично оповестяващи информация за нарушения в Изпълнителна агенция „Морска администрация“**

Вътрешното подаването на сигнали по Закона за защита на лицата, подаващи сигнали или публично оповестяващи информация за нарушения (ЗЗЛПСПОИН) в Изпълнителна агенция „Морска администрация“ и последващите действия по тях се извършват съгласно приложимото законодателство и утвърдените от изпълнителния директор вътрешни правила.

Защита по ЗЗЛПСПОИН се предоставя на сигнализиращо лице по смисъла на чл. 5, ал. 2 от ЗЗЛПСПОИН.

Сигналите за нарушения, подадени по реда на ЗЗЛПСПОИН, трябва да се отнасят до области, свързани с дейността на Изпълнителна агенция „Морска администрация“ и да бъдат от приложното поле на ЗЗЛПСПОИН.

Не се образува производство по анонимни сигнали или по сигнали, отнасящи се до нарушения, извършени преди повече от две години.

Не се разглеждат сигнали, които не попадат в обхвата на ЗЗЛПСПОИН, и чието съдържание не дава основания да се приемат за правдоподобни.

Сигнали, които съдържат очевидно неверни или заблуждаващи твърдения за факти, се връщат с указание към подателя за поправка на твърденията и за отговорността, която носи за набеждаване.

Ако сигналът не отговаря на изискванията на закона, сигнализиращото лице се уведомява, с цел отстраняване на допуснатите нередовности. Ако същите не бъдат отстранени в 7-дневен срок от получаване на сигнала, сигналът, заедно с приложенията към него, се връща на сигнализиращото лице.

**За всички останали сигнали, които са извън приложното поле на посочения закон, се прилага общият ред за подаване на сигнали.**

За регистрирането на сигнал се използва формуляр по образец, утвърден от националния орган за външно подаване на сигнали (Комисия за защита на личните данни) - формуляр

<https://cpdp.bg/%D1%83%D1%82%D0%B2%D1%8A%D1%80%D0%B4%D0%B5%D0%BD%D0%B8-%D0%BE%D1%82-%D0%BA%D0%B7%D0%BB%D0%B4-%D0%BE%D0%B1%D1%80%D0%B0%D0%B7%D1%86%D0%B8-%D0%BF%D0%BE-%D0%B7%D0%B7%D0%BB%D0%BF%D1%81%D0%BF%D0%BE%D0%B8/>

Към сигнала могат да се приложат всякакъв вид източници на информация, подкрепящи изложените в него твърдения, и/или позоваване на документи, в т.ч. посочване на данни за лица, които биха могли да потвърдят съобщените данни или да предоставят допълнителна информация.

В срок от 7 дни след получаването на сигнала се потвърждава получаването му, като на сигнализиращото лице се предоставя информация за: Уникален идентификационен номер (УИН) и дата на получаване на сигнала.

Всяка нова или непосочена при подаването на формуляра информация може да бъде предоставена допълнително от сигнализиращото лице. При подаването ѝ се съобщава получения за сигнала първоначален УИН.

**Подаване на писмен сигнали -** може да се използва образец на Формуляр за подаване/регистриране сигнали за нарушения съгласно ЗЗЛПСПОИН, като се попълни формуляра и се положи саморъчен подпис, след което се депозира или изпрати по пощата на адрес: гр. София, ул. „Дякон Игнатий“ № 9, София 1000, Изпълнителна агенция „Морска администрация“, до „служителя, отговарящ за разглеждането на сигнали по ЗЗЛПСПОИН“. В срок от 7 дни след получаването на сигнал, попадащ в приложното поле на ЗЗЛПСПОИН, служител, отговарящ за разглеждането му, ще потвърди получаването и ще предостави информация за регистриране на сигнала и неговия уникален идентификационен номер (УИН) и дата. Всяка следваща информация или комуникация във връзка със сигнала се прилага към този УИН.

Подаване на сигнал чрез електронна поща - може да се използва образец на Формуляр за подаване/регистриране сигнали за нарушения съгласно ЗЗЛПСПОИН, като се попълни формуляра и се подпише с квалифициран електронен подпис, след което се изпрати на: [bma@marad.bg](mailto:bma@marad.bg). В срок от 7 дни след получаването на сигнал, попадащ в приложното поле на ЗЗЛПСПОИН, служител, отговарящ за разглеждането му, ще потвърди получаването и ще предостави информация за регистриране на сигнала и неговия УИН и дата. Всяка следваща информация или комуникация във връзка със сигнала се прилага към този УИН.

**Подаване на устен сигнал -** може да се осъществи по телефона на номер: 080011022 в рамките на установеното работното време. По искане на сигнализиращото лице - чрез лична среща в уговорен между него и служителя, отговарящ за разглеждането на сигнала, подходящ срок. Срокът за лична среща се уговаря чрез посочените телефон и електронна поща. Устният сигнал се документира чрез попълване на формуляр от служителя, отговарящ за разглеждането на сигнали, който предлага на подаващия сигнала да го подпише при желание от негова страна.

Обработването на личните данни се извършва съобразно приложимото законодателство.